**Проект!**

**ДОГОВОР**

**№ .................................**

за възлагане на

***Обособена позиция № 2 Доставка на лаптопи***

 от обществена поръчка с предмет:

***„ДОСТАВКА НА КОМПЮТЪРНИ КОНФИГУРАЦИИ, ЛАПТОПИ И ДОКУМЕНТНИ СКЕНЕРИ ЗА НУЖДИТЕ НА ОКРЪЖЕН СЪД – ПЕРНИК“ по три обособени позиции: Обособена позиция № 1 Доставка на компютърни конфигурации, Обособена позиция № 2 Доставка на лаптопи, Обособена позиция № 3 Доставка на документни скенери***

Днес, …………………… , в гр. Перник, между:

**ОКРЪЖЕН СЪД – ПЕРНИК**, гр. Перник, с адрес: гр. Перник, ул. „Търговска” № 37, БУЛСТАТ 000386833, представляван от Калин Кирилов Баталски – Административен ръководител – Председател, възложител по смисъла на чл. 5, ал. 2, т. 7 от ЗОП, от една страна, наричана за краткост в договора **ВЪЗЛОЖИТЕЛ,**

и

**.........................................................................................**, със седалище и адрес на управление: ………………………………………………………………, ЕИК/код по регистър БУЛСТАТ/регистрационен номер или друг идентификационен код на участника *(ако изпълнителят е лице, установено в друга държава членка на ЕС или трета страна) …................................................................,* идентификационен номер по ДДС .......................................................... *(ако има регистрация),* представлявано от ....................................................., от друга страна, наричана по-долу **ИЗПЪЛНИТЕЛ**,

(**ВЪЗЛОЖИТЕЛЯТ** и **ИЗПЪЛНИТЕЛЯТ**, наричани заедно „Страните“, а всеки от тях поотделно „Страна“), на основание чл. 112, ал. 1 от ЗОП и влязло в сила Решение № ......................................... 20.. г. на ВЪЗЛОЖИТЕЛЯ за определяне на изпълнител на обществена поръчка с предмет: ***„ДОСТАВКА НА КОМПЮТЪРНИ КОНФИГУРАЦИИ, ЛАПТОПИ И ДОКУМЕНТНИ СКЕНЕРИ ЗА НУЖДИТЕ НА ОКРЪЖЕН СЪД – ПЕРНИК“ по три обособени позиции: Обособена позиция № 1 Доставка на компютърни конфигурации, Обособена позиция № 2 Доставка на лаптопи, Обособена позиция № 3 Доставка на документни скенери*** за ***Обособена позиция № 2 Доставка на лаптопи*** се сключи настоящият договор за следното:

**І. ПРЕДМЕТ НА ДОГОВОРА**

**Чл.1.(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да осъществи доставка на еднократна напълно окомплектована доставка и поддръжка на: 3 (три) бр. лаптопи наричани още в договора „технически средства“ (ТС) или оборудване, в количества и характеристики, подробно описани в Техническата спецификация на **ВЪЗЛОЖИТЕЛЯ** и Техническото предложение на **ИЗПЪЛНИТЕЛЯ**, и на Цена, съгласно Ценовото предложениена **ИЗПЪЛНИТЕЛЯ**,представляващи неразделна част от договора.

**(2)** Оборудването следва да бъде доставено в оригинална ненарушена транспортна опаковка от производителя. Доставката се извършва съгласно условията, предвидени в Техническата спецификация.

**II. СРОК И МЯСТО НА ИЗПЪЛНЕНИЕ**

**Чл.2.(1)** Срокът за изпълнение на доставката е до **1 (един) месец**, считано от датата на сключване на договора. Доставката на оборудването се удостоверява с подписването между страните на Приемо-предавателен протокол за въвеждането в експлоатация на доставеното оборудване в Окръжен съд – Перник. От страна на **ВЪЗЛОЖИТЕЛЯ** Приемо-предавателният протокол за извършена цялостна доставка и въвеждане в експлоатация на оборудването, предмет на договора, се подписва от упълномощено от **ВЪЗЛОЖИТЕЛЯ** лице по договора.

**(2)**Когато изпълнението на договора е спряно поради непреодолима сила по смисъла на този договор, както в случая на извършване на обстойна проверка от експерти на Възложителя за техническо съответствие на доставените технически средства с предложението на участника и техническата спецификация, срокът по ал. 1 се удължава с периода на спирането.

**Чл.3.** Предметът на договора следва да се достави на мястото на експлоатация на оборудването в сградата на Окръжен съд – Перник в работно време за администрацията. Гаранционната поддръжка и обслужване на доставеното по Договора оборудване се реализира на мястото на експлоатация или в сервизните бази на **ИЗПЪЛНИТЕЛЯ**.

**Чл.4.**Приемането и предаване на изпълнението на доставката по договора се урежда по реда на раздел VII. от този Договор. Относно начина на удостоверяване изпълнението на дейностите по гаранционна поддръжка на доставеното оборудване са приложими разпоредбите на раздел VIII. от този Договор.

**III. ЦЕНА, РЕД И СРОКОВЕ ЗА ПЛАЩАНЕ**

**Чл.5.(1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена в размер на ……………… лв. (словом: …………………………………………… лева) без ДДС, съответно ………………… лв. (словом: ……………………………………………… лева) с ДДС.

**(2)** Цената в ал. 1 е окончателна и е в съответствие с единичните и общата цена, посочени в Ценовото предложение на **ИЗПЪЛНИТЕЛЯ** (Образец № 4) за съответната обособена позиция, представляващи неразделна част от договора и включва всички разходи за изпълнението на предмета на договора.

**(3) ВЪЗЛОЖИТЕЛЯТ** заплаща на **ИЗПЪЛНИТЕЛЯ** чрез банков превод по сметката на **ИЗПЪЛНИТЕЛЯ** цената по ал. 1 след извършване на доставката, удостоверено с подписването между страните на Приемо-предавателен протокол за въвеждането в експлоатация на доставеното оборудване, и въз основа на издадена от ИЗПЪЛНИТЕЛЯ фактура, в срок до 15 (петнадесет) работни дни след получаването й.

**(4)**Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове.

**(5)**При наличие на недостатъци в представената фактура и/или придружаващи я документи срокът за плащане спира да тече. В тези случаи **ВЪЗЛОЖИТЕЛЯТ** уведомява **ИЗПЪЛНИТЕЛЯ** за отстраняването им. Периодът за плащане продължава да тече от датата, на която **ВЪЗЛОЖИТЕЛЯТ** получи правилно оформена фактура или други документи, както и поисканите разяснения, корекции или допълнителна информация във връзка с плащането.

**(6)** Плащанията от страна на **ВЪЗЛОЖИТЕЛЯ** ще се осъществяват по банков път по посочената от **ИЗПЪЛНИТЕЛЯ** сметка, както следва:

Банка: …………………………………………………

Банков код (BIC): …………………………………………………

Банкова сметка (IBAN): …………………………………………………,

като в случай на промяна в сметката **ИЗПЪЛНИТЕЛЯТ** уведомява **ВЪЗЛОЖИТЕЛЯ** писмено в срок от 3 (три) работни дни от датата на промяната.

**ІV. ГАРАНЦИЯ ЗА ИЗПЪЛНЕНИЕ**

**Чл.6.(1)** При подписването на този договор **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5% (пет на сто) от общата цена на Договора без ДДС, която служи за обезпечаване изпълнението на задълженията на **ИЗПЪЛНИТЕЛЯ** по договора, както следва:

1. **3%** (три процента) от стойността на договора без ДДС обезпечават изпълнението на дейностите по доставка, монтаж и въвеждане в експлоатация на доставеното оборудване по чл. 1 от настоящия договор;

2. **2%** (два процента) от стойността на договора без ДДС обезпечават гаранционната поддръжка и обслужване на оборудване по чл. 1 от настоящия договор.

**(2)** Гаранцията се предоставя в една от формите по чл. 111, ал. 5 от ЗОП по избор на **ИЗПЪЛНИТЕЛЯ.**

**(3)** В случай на изменение на договора, извършено в съответствие с клаузите на същия и приложимото право **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 7 (седем) дни от подписването на допълнително споразумение за изменението.

**(4)** Действията за привеждане на гаранцията за изпълнение в съответствие с изменените условия на договора могат да включват по избор на **ИЗПЪЛНИТЕЛЯ:**

1. внасяне на допълнителна парична сума по банковата сметка на **ВЪЗЛОЖИТЕЛЯ**; и/или

2. предоставяне на документ за изменение на първоначалната банкова гаранция или нова банкова гаранция, при спазване на изискванията за този вид гаранция, касаещи условия, форма, размер и други посочени в този Договор; и/или

3. предоставяне на документ за изменение на първоначалната застраховка или нова застраховка, при спазване на изискванията за този вид гаранция, касаещи условия, форма, размер и други посочени в този Договор.

**(5)**Разходите по извършване на паричен превод по сметка на **ВЪЗЛОЖИТЕЛЯ** при избор на парична гаранция, по откриване и поддържане на банкова гаранция, както и по усвояването на средства от страна на **ВЪЗЛОЖИТЕЛЯ** при наличието на основание за това – при избор на банкова гаранция, по сключване на застрахователен Договор и поддържане валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ** при наличието на основание за това – при избор на застраховка, са за сметка на **ИЗПЪЛНИТЕЛЯ.**

**Чл.7.**Когато като гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ:**

Окръжен съд – Перник, Банка: „ОББ” АД – клон Перник, Банков код (BIC): UBBSBGSF, Банкова с/ка (IBAN): BG86UBBS80023300128636.

**Чл.8.**Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, отговаряща на следните изисквания:

1. да бъде безусловна и неотменяема, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице частично или пълно неизпълнение на задължение от страна на **ИЗПЪЛНИТЕЛЯ** или друго основание за задържане на гаранцията за изпълнение по този Договор, или за удовлетворяване от нейния размер;

2. да бъде със срок на валидност най-малко 30(тридесет) дни след изтичане на срока на Договора, като при необходимост срокът на валидност на банковата гаранция се удължава или се издава нова. В случай, че **ИЗПЪЛНИТЕЛЯТ** не удължи валидността на банковата гаранция, **ВЪЗЛОЖИТЕЛЯТ** има право да отправи към банката писмено искане за плащане в полза на **ВЪЗЛОЖИТЕЛЯ** или да прихване стойността на гаранцията от подлежаща на плащане към **ИЗПЪЛНИТЕЛЯ** сума и да задържи гаранцията под формата на паричен депозит.

**Чл.9.(1)**Когато **ИЗПЪЛНИТЕЛЯТ** избере гаранцията за изпълнение да бъде застраховка, съгласува текста на застраховката с **ВЪЗЛОЖИТЕЛЯ**. Същата трябва да бъде безусловна и неотменяема, да съдържа задължение за извършване на плащане при първо писмено искане от страна на **ВЪЗЛОЖИТЕЛЯ**, както и да отговаря на следните изисквания:

1. да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

2. **ВЪЗЛОЖИТЕЛЯТ** следва да бъде посочен като трето ползващо се лице с пълно наименование и ЕИК по тази застраховка;

3. представя се в оригинал;

4. не може да бъде използвана за обезпечение отговорността на **ИЗПЪЛНИТЕЛЯ** по друг Договор, а застрахователната премия трябва да е платена изцяло към момента на сключване на Договора;

5. определения в полицата срок на валидност следва да бъде не по-кратък от целия срок на действие на договора плюс 30 (тридесет) дни след приключването/прекратяването на договора, като при необходимост срокът на валидност на застраховката се удължава или се издава нова. Ако в застраховката е посочена дата като срок на валидност и този срок изтича преди срока на Договора, **ИЗПЪЛНИТЕЛЯТ** е длъжен до 30 дни преди посочената дата, да представи застраховка с удължена валидност. В случай че **ИЗПЪЛНИТЕЛЯТ** не удължи валидността на застраховката, **ВЪЗЛОЖИТЕЛЯТ** има право да отправи към застрахователя писмено искане за плащане в полза на **ВЪЗЛОЖИТЕЛЯ** или да прихване стойността на гаранцията от подлежаща на плащане към **ИЗПЪЛНИТЕЛЯ** сума и да задържи гаранцията под формата на паричен депозит.

**(2)** Не се допускат никакви изключения относно основанията, начините и причините за изплащане на застрахователното обезщетение на **ВЪЗЛОЖИТЕЛЯ**, различни от условията в проекта на Договор.

**Чл.10.**В случай че банката/застрахователната компания, издала гаранцията за изпълнение по този Договор, се обяви в несъстоятелност или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от **ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане съответната заместваща гаранция от друга банкова/застрахователна институция.

**Чл.11.(1)**Гаранцията за изпълнение на Договора се освобождава:

1. когато липсват основания за задържането от страна на **ВЪЗЛОЖИТЕЛЯ** на каквато и да е сума по нея и

2. **ВЪЗЛОЖИТЕЛЯТ** не е усвоил същата преди приключване на Договора по причина на неизпълнение от страна на **ИЗПЪЛНИТЕЛЯ** на някое от задълженията му в съответствие с определеното в Договора.

**(2)** В случаите по ал. 1 **ВЪЗЛОЖИТЕЛЯТ** освобождава гаранцията за изпълнение частично, в съответствие с изпълнените дейности, както следва:

1. Гаранцията по чл. 6, ал. 1, т. 1 – в 30-дневен срок от подписване на Приемо-предавателния протокол по чл. 2, ал. 1 за извършена цялостна доставка и въвеждане в експлоатация на доставеното оборудване, предмет на договора;

2. Гаранцията по чл. 6, ал. 1, т. 2 – в 30-дневен срок след изтичане срока на гаранционната поддръжка на доставеното оборудване.

**(3)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**(4)** При условията на чл. 29 от Договора гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ.** В тези случаи въпросът се отнася за решаване пред компетентния български съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

**Чл.12.(1) ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от гаранцията за изпълнение, която съответства на уговорената в Договора неустойка за съответния случай на неизпълнение.

**(2) ВЪЗЛОЖИТЕЛЯТ** има право да задържи гаранцията за изпълнение в пълен размер при пълно неизпълнение на договорно задължение по смисъла на този Договор, в резултат на което последва прекратяване на договора от страна на **ВЪЗЛОЖИТЕЛЯ** на това основание, както и при прекратяване на дейността на **ИЗПЪЛНИТЕЛЯ** или при откриване на производство по обявяването му в несъстоятелност или в ликвидация.

**(3)**Във всеки случай на задържане на гаранцията за изпълнение **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**(4)** Когато **ВЪЗЛОЖИТЕЛЯТ** се е удовлетворил от гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 7 (седем) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на гаранцията за изпълнение да бъде в съответствие с определения по този Договор размер.

**(5) ВЪЗЛОЖИТЕЛЯТ** не дължи на **ИЗПЪЛНИТЕЛЯ** лихви върху сумите по гаранцията за изпълнение, за времето, през което тези суми законно са престояли при него.

**V. ПРАВА И ЗАДЪЛЖЕНИЯ НА СТРАНИТЕ**

**Чл.13.**Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ВЪЗЛОЖИТЕЛЯ**

**Чл.14.(1)** **ВЪЗЛОЖИТЕЛЯТ** има право да:

1. изисква и да получи доставката в уговорените срокове, количество, качество и окомплектованост;

2. контролира изпълнението на поетите от **ИЗПЪЛНИТЕЛЯ** задължения, в това число да изисква и да получава информация от **ИЗПЪЛНИТЕЛЯ** през целия срок на Договора, или да извършва проверки при необходимост и на мястото на изпълнение на Договора, но без да пречи на изпълнението на договора. Указанията на **ВЪЗЛОЖИТЕЛЯ** в изпълнение на това му правомощие са задължителни за **ИЗПЪЛНИТЕЛЯ,** доколкото не пречат на неговата самостоятелност и не излизат извън рамките на поръчката, очертани с този Договор;

3. прекрати едностранно договора при неизпълнение на поетите от страна на **ИЗПЪЛНИТЕЛЯ** задължения или да поиска намаление на възнаграждението, както и да задържи част или цялата внесена по този Договор гаранция за изпълнението му;

4. поиска да бъде доставено цялото количество ТС със същите или по-добри технически характеристики от актуалната продуктова листа на същия производител без промяна в единичната цена, и след предварително одобрение от **ВЪЗЛОЖИТЕЛЯ** в случай, че при изпълнение на доставката оферираните стоки вече не се произвеждат или има обективна невъзможност и пречки за доставката им (непреодолима сила).

**(2) ВЪЗЛОЖИТЕЛЯТ** се задължава да:

1. приеме изпълнението на доставката, предмет на обществената поръчка, когато отговарят на договореното, по реда и при условията на този Договор;

2. заплати на **ИЗПЪЛНИТЕЛЯ** цената в размера, по реда и при условията, предвидени в този Договор;

3. предостави и осигури достъп на **ИЗПЪЛНИТЕЛЯ** до информацията, необходима за извършването на доставките, предмет на договора, при спазване на относимите изисквания или ограничения съгласно приложимото право;

4. пази поверителна конфиденциалната информация, в съответствие с уговореното в този Договор;

5. оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

6. освободи представената от **ИЗПЪЛНИТЕЛЯ** гаранция за изпълнение при условията на този Договор.

 **(3) ВЪЗЛОЖИТЕЛЯТ** се задължава, доколкото е възможно и необходимо, да съдейства на **ИЗПЪЛНИТЕЛЯ** за осигуряване спазването на правилата за защита на личните данни, съдържащи се в действащото законодателство и в настоящия Договор.

**Общи права и задължения на ИЗПЪЛНИТЕЛЯ**

**Чл.15.(1) ИЗПЪЛНИТЕЛЯТ** има право:

1. да получи възнаграждение в размера, сроковете и при условията по този Договор;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**(2) ИЗПЪЛНИТЕЛЯТ** е длъжен да:

1. изпълни предмета на настоящия договор качествено и съгласно сроковете и условията, заложени в Техническата спецификация, Техническото предложение и Ценовото предложение – неразделна част от настоящия договор. **ИЗПЪЛНИТЕЛЯТ** ще реализира доставката съобразно със съгласуван с **ВЪЗЛОЖИТЕЛЯ** график;

2. изпълни добросъвестно, независимо, безпристрастно и с професионална компетентност възложените дейности, предмет на настоящия договор, в съответствие с изискванията на действащото законодателство;

3. информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работата, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

4. не възлага работата или части от нея на подизпълнители извън посочените в офертата на **ИЗПЪЛНИТЕЛЯ**;

5. да възложи съответна част от доставките на подизпълнителите, посочени в офертата на **ИЗПЪЛНИТЕЛЯ** в случаите и при условията, предвидени в ЗОП, като контролира изпълнението на техните задължения (*ако е приложимо*);

6. сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и чл. [14 ЗОП](http://web.apis.bg/p.php?i=2752471#p28982788) (*ако е приложимо*);

7. изпълнява всички законосъобразни указания и изисквания на **ВЪЗЛОЖИТЕЛЯ**;

8. пази поверителна конфиденциалната информация в съответствие с уговореното в Договора;

9. достави всички ТС/устройства комплектувани така (с необходимия хардуер, модули, кабели, софтуер, лицензи и др.), че да бъдат работоспособни и да изпълняват функциите, заложени в спецификациите. Ако по време на изпълнение на договора се окаже, че някое от предложените за доставка ТС или негов(и) компонент(и) не са конструктивно проектирани, фабрично произведени/разработени, заводски и/или лабораторно тествани да съответстват стриктно и да са напълно работоспособни, съвместими, окомплектовани или достатъчни; функционират неефективно, прегряват; налагат/предполагат или обуславят каквото и да е: хардуерно, софтуерно, техническо, технологично, функционално, качествено, количествено, лицензионно, експлоатационно, гаранционно, екологично или др. ограничение включително за/спрямо предложено ТС не може да изпълнява дадена функция, или е с по-ниски характеристики от/спрямо определените от Възложителя или необходими параметри за реализиране на ОП, Спецификациите или Предложението поради недостиг или липса на даден хардуерен модул, софтуер, лиценз, ТС, компонент или др., то необходимите трябва да бъдат заменени и/или доставени допълнително за сметка на Изпълнителя без допълнително заплащане от Възложителя.

**(3) ИЗПЪЛНИТЕЛЯТ** се задължава да осигури качество на предлаганата стока, което следва да отговаря на съответния стандарт, норматив за този вид стока и техническите показатели, описани подробно в Техническите спецификации.

**(4) ИЗПЪЛНИТЕЛЯТ** се задължава да извършва гаранционно обслужване на техниката при условията и в сроковете, посочени в Техническата спецификация на **ВЪЗЛОЖИТЕЛЯ,** Техническото предложение на **ИЗПЪЛНИТЕЛЯ** и този Договор.

**(5) ИЗПЪЛНИТЕЛЯТ** се задължава да отстрани за своя сметка допуснатите недостатъци в процеса на изпълнение на договора, ако такива бъдат констатирани, както и да вземе под внимание коментарите и указанията на **ВЪЗЛОЖИТЕЛЯ**, свързани с изпълнението на предмета на договора.

**(6) ИЗПЪЛНИТЕЛЯТ** няма право да копира и използва предоставените от **ВЪЗЛОЖИТЕЛЯ** материали и информация от налична документация на трети лица.

**(7) ИЗПЪЛНИТЕЛЯТ** се задължава да обработва личните данни, които получава от **ВЪЗЛОЖИТЕЛЯ** единствено за изпълнение на задачите по този договор в съответствие с принципите за защита на личните данни, заложени в Общия регламент за защита на личните данни (ЕС) 2016/679 на Европейския парламент и на Съвета.

**(8) ИЗПЪЛНИТЕЛЯТ** гарантира, че неговите служители, които са оправомощени да обработват лични данни, са поели ангажимент за поверителност и конфиденциалност на получената информация вследствие изпълнение на задълженията си по този договор.

**VI. ПОДИЗПЪЛНИТЕЛИ**

*(Разделът се прилага само ако изпълнителят е декларирал в офертата си, че ще ползва подизпълнител/и)*

**Чл.16.(1)** Сключването на Договор за подизпълнение не освобождава **ИЗПЪЛНИТЕЛЯ** от отговорността му за изпълнение на Договора.

 **(2) ИЗПЪЛНИТЕЛЯТ** няма право да:

1. сключва Договор за подизпълнение с лице, което не отговаря на съответните критерии за подбор съобразно вида и дела на поръчката, който ще изпълнява, и за него не са налице предварително обявените от възложителя основания за отстраняване от поръчката;

2. възлага изпълнението на една или повече от дейностите, предмет на Договора на лица, които не са **ПОДИЗПЪЛНИТЕЛИ**;

3. заменя посочен в офертата **ПОДИЗПЪЛНИТЕЛ**, освен в случаите на чл. 66, ал. 14 от ЗОП;

4. превъзлага една или повече от дейностите, които са включени в предмета на Договора за подизпълнение.

**(3)** При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** всички документи, които доказват изпълнението на условията по чл. 66, ал. 14 от ЗОП.

**Чл.17.** В срок до три дни от сключването на Договор за подизпълнение и/или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на Договора или допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията на чл. 66, ал. 2 и 14 от ЗОП.

 **Чл.18.** В срок до 3 (три) дни от датата на сключване на Договора, но най-късно преди започване на неговото изпълнение **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ.** **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство[[1]](#footnote-1).

**Чл.19.(1)** При сключването на Договор с подизпълнител **ИЗПЪЛНИТЕЛЯТ** е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;

2. действията на подизпълнителите няма да доведат пряко или косвено до неизпълнение на Договора;

3. при осъществяване на контролните си функции по Договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**(2)** В случай, че **ВЪЗЛОЖИТЕЛЯТ** установи, че подизпълнител не изпълнява възложените му дейности съгласно настоящия Договор, той може незабавно да изиска от **ИЗПЪЛНИТЕЛЯ** сам да извърши тези работи.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.20.(1)** **ИЗПЪЛНИТЕЛЯТ** извършва доставката на предмета на договора в срок, като същата не трябва да е свързана с никакви допълнителни разходи извън цената по този Договор.

**(2)** Оборудването, предмет на обществената поръчка, се доставя в Окръжен съд – Перник напълно окомплектовано с всички технически средства и компоненти, необходими и напълно достатъчни за монтажа и експлоатацията на оборудването в съответствие с целите на предмета на обществената поръчка, Техническата спецификация и Техническото предложение на **ИЗПЪЛНИТЕЛЯ**. Не се допускат и **ВЪЗЛОЖИТЕЛЯТ** няма да приема частични доставки. След обстойна проверка от експерти на **ВЪЗЛОЖИТЕЛЯ** за техническото съответствие на доставеното оборудване с прилежащата документация, от една страна, и параметрите на Техническите спецификации и Техническото предложение на **ИЗПЪЛНИТЕЛЯ**, от друга, се подписва двустранен Приемо-предавателен протокол за доставка. Към протокола **ИЗПЪЛНИТЕЛЯТ** прилага Списък с хардуера/техническите средства, включващ: сериен и партиден номер на лаптопите, както и детайлни параметри на техническите средства.

**(3) ВЪЗЛОЖИТЕЛЯТ** извършва преглед за несъответствие в рамките на 3 (три) работни дни след получаване на доставката. При идентифицирането на такова, се съставя констативен протокол, в който се описват откритите несъответствия, които **ИЗПЪЛНИТЕЛЯТ** следва да отстрани в срок до 30 дни.

**Чл.21.(1)**Когато доставката по договора е изпълнена точно, качествено и в сроковете съгласно договора, и отговаря на изискванията на **ВЪЗЛОЖИТЕЛЯ**, **ИЗПЪЛНИТЕЛЯТ** предоставя на представител на **ВЪЗЛОЖИТЕЛЯ** гаранционните карти на всички доставени ТС.

**(2)**Представителите на **ВЪЗЛОЖИТЕЛЯ** може да откажат да приемат изпълнението, когато е налице частично неизпълнение на Договора или лошо изпълнение на отделни задължения по договора от страна на **ИЗПЪЛНИТЕЛЯ.** В този случай отговорните лица по договора уведомяват **ВЪЗЛОЖИТЕЛЯ** с цел предприемане на действия за налагане на неустойка по договора или усвояване на гаранцията за изпълнение.

**VIII. ГАРАНЦИОННА ПОДДРЪЖКА И ОБСЛУЖВАНЕ**

**Чл.22.(1)**Срокът на гаранционната поддръжка и обслужване на доставените технически средства започва да тече от датата на подписания Приемо-предавателен протокол и е ....................................

**(2) ИЗПЪЛНИТЕЛЯТ** трябва да предостави телефонен номер и имейл за връзка за регистриране и обслужване на всички сервизни заявки на Окръжен съд – Перник в работно време.

**(3)** В случай, че **ВЪЗЛОЖИТЕЛЯТ** установи скрити недостатъци, за които своевременно уведоми **ИЗПЪЛНИТЕЛЯ** в рамките на гаранционния срок, **ИЗПЪЛНИТЕЛЯТ** е длъжен да замени съответната част или компютърната конфигурация с нова, ако недостатъкът ги прави негодни за използване по предназначение. Техниката се приема от **ИЗПЪЛНИТЕЛЯ** за ремонт/ замяна с двустранен Приемо-предавателен протокол, подписан от упълномощени от страните лица, като отремонтираното/заменящо оборудване също се предоставя на **ВЪЗЛОЖИТЕЛЯ** с подписване на двустранен Приемо-предавателен протокол.

**(4)** Времето за отстраняване на възникнал проблем (ремонт/замяна) е 30 (тридесет) дни след подаването на сигнал за неизправност. В случай, че проблемът не може да бъде отстранен в срок от 30 (тридесет) дни, в същия срок **ИЗПЪЛНИТЕЛЯТ** предоставя оборотно техническо устройство, което да замести съответната техника за периода, необходим за отстраняване на проблема.

**(5)** Всички разходи по замяната са за сметка на **ИЗПЪЛНИТЕЛЯ.**

**(6)** При невъзможност за изпълнение на задължението за замяна **ИЗПЪЛНИТЕЛЯТ** е длъжен да възстанови стойността на рекламираната стока заедно с разноските и обезщетение за причинени вреди, размерът на който се определя по взаимно споразумение.

**(7)** Гаранционният срок спира да тече, съответно се удължава с времето до отстраняване на повредата.

**IХ. САНКЦИИ ПРИ НЕИЗПЪЛНЕНИЕ**

**Чл.23.(1)** Ако **ИЗПЪЛНИТЕЛЯТ** не изпълни възложените с настоящия договор дейности в уговорените срокове и качество, същият дължи неустойка на **ВЪЗЛОЖИТЕЛЯ** в размер 1 % (едно на сто) от стойността на договора без ДДС за всеки просрочен ден, но не повече от 10 % (десет на сто) от общата цена на Договора без ДДС.

**(2)**При забава в плащанията на уговореното по Договора възнаграждение **ВЪЗЛОЖИТЕЛЯТ** дължи неустойка в размер на 0,1 % (нула цяло и едно на сто) от размера на неизпълненото задължение за всеки ден закъснение, но не повече от 2 % (две на сто) от стойността на договора без ДДС.

**Чл.24.(1)** При констатирано лошо или друго неточно или частично изпълнение на задължение по настоящия договор, или при отклонение от изискванията на **ВЪЗЛОЖИТЕЛЯ**, посочени в Техническата спецификация, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност и/или задължение, без да дължи допълнително възнаграждение за това. В случай, че и повторното изпълнение на съответната дейност/задължение по Договора е некачествено, **ВЪЗЛОЖИТЕЛЯТ** има право да задържи гаранцията за изпълнение и да прекрати договора

**(2)**В случай, че **ВЪЗЛОЖИТЕЛЯТ** откаже да приеме доставката, предмет на поръчката, и прекрати, включително чрез разваляне Договора, поради некачествено или неотговарящо на изискванията изпълнение при условията на ал. 1 **ИЗПЪЛНИТЕЛЯТ** дължи неустойка в размер на 30 % (тридесет на сто) от стойността на договора без ДДС.

**Чл.25.** Страната, която е понесла вреди от неизпълнението може да търси обезщетение за претърпени вреди и пропуснати ползи по общия ред и за вреди в по-голям размер от уговорената неустойка.

**Чл.26.** В случай че изпълнението по договора стане невъзможно (в т.ч. и частично) по обективни причини, които не могат да се вменят във вина на никоя от страните, то неговото действие се прекратява писмено, като страните договарят реда и начина за освобождаване на гаранцията по договора.

**Чл.27.** **ИЗПЪЛНИТЕЛЯТ** отговаря за действията на трети лица – подизпълнители, като за свои действия.

**Чл.28.** Когато се претендира неустойка по реда на чл. 24, ал. 2 от Договора от **ВЪЗЛОЖИТЕЛЯ** към **ИЗПЪЛНИТЕЛЯ,** същата не се кумулира с неустойката по чл. 23, ал. 1 от този Договор.

 **Чл.29.(1) ВЪЗЛОЖИТЕЛЯТ** има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено **ИЗПЪЛНИТЕЛЯ** за това.

**(2)** В случай че размерът на дължимата неустойка по този договор надвишава размера на гаранцията за изпълнение, **ВЪЗЛОЖИТЕЛЯТ** има право да удържи разликата на дължимата неустойка от дължимото плащане по договора.

**(3)** В случай, че представената гаранция за изпълнение на договора, се окаже недостатъчна да покрие стойността на дължимата неустойка, **ВЪЗЛОЖИТЕЛЯТ** може да потърси удовлетворение по съдебен ред.

**ХI. УСЛОВИЯ И РЕД ЗА ПРЕКРАТЯВАНЕ НА ДОГОВОРА**

**Чл.30.(1)** Този Договор се прекратява:

1. с изтичане на най-дългия от предвидените по Договора срокове;

2. с изпълнението на всички задължения на страните по него;

3. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРСЛ;

5. в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор;

6. когато са настъпили съществени промени във финансирането на обществената поръчка – предмет на Договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;

7. в случай на настъпили съществени промени в обстоятелствата за изпълнение на договора по причини, за които страните не отговарят.

**(2)** Договорът може да бъде прекратен:

1. по взаимно съгласие на страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от страните;

3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността и да представи доказателства. Прекратяването настъпва, когато представените доказателства за настъпване на невъзможността са приети от другата страна;

4. при прекратяване търговската дейност на **ИЗПЪЛНИТЕЛЯ;**

5. преди изтичане срока на Договора - при условията на чл. 31 от този Договор;

6. едностранно от страна на **ВЪЗЛОЖИТЕЛЯ** с едноседмично писмено предизвестие, без да се дължат каквито и да е обезщетения и неустойки.

**(3)** В случай на прекратяване на договора на заплащане подлежат само тези услуги, които са извършени до този момент и са били приети от **ВЪЗЛОЖИТЕЛЯ** по надлежния начин.

**(4)** При прекратяване на Договора при отсъствие на вина у коя да е от страните **ВЪЗЛОЖИТЕЛЯТ** не дължи неустойки или обезщетения на **ИЗПЪЛНИТЕЛЯ**, а само стойността на извършената до момента на прекратяване на Договора услуга, доказана със съответните протоколи, фактури и други документи.

**(5)** Във всички случаи на прекратяване на Договора, освен при прекратяване на юридическо лице – Страна по Договора без правоприемство **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания. В този случай **ИЗПЪЛНИТЕЛЯТ** се задължава:

1. да преустанови доставките, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ;**

2. да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл.31.(1)** Всяка от Страните може да развали Договора при виновно неизпълнение на съществено задължение на другата страна по Договора при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор Страните ще считат за виновно неизпълнение на съществено задължение на **ИЗПЪЛНИТЕЛЯ** хипотезата на чл. 24, ал. 2 ал. 1, изр. второ от Договора.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**ХII. ОБЩИ РАЗПОРЕДБИ**

**Дефинирани понятия и тълкуване**

**Чл.32.(1)**Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в допълнителните разпоредби на ЗОП или ако няма такива за някои понятия, според значението, което им се придава в основните разпоредби на ЗОП.

**(2)**При противоречие между различни разпоредби или условия, съдържащи се в Договора и приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на приложенията имат предимство пред разпоредбите на договора.

**Спазване на приложими норми**

**Чл.33.**При изпълнението на Договора **ИЗПЪЛНИТЕЛЯТ** и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно чл. 115 от ЗОП.

**Конфиденциалност**

**Чл.34.(1)**Всяка от страните по този Договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на Договора. **„КОНФИДЕНЦИАЛНА”** е всяка информация (в каквато и да е форма), която е обозначена като конфиденциална от предоставящата я страна или която с оглед на своето съдържание и/или предназначение е нормално да бъде възприета като конфиденциална от Страната, която я получава. **„СЛУЖЕБНА”** е всяка информация (в каквато и да е форма), определена като такава съобразно с вътрешната административна уредба на **ВЪЗЛОЖИТЕЛЯ.** Не се смята за конфиденциална информацията, касаеща наименованието, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този Договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

**(4)** В случаите по точки 2 или 3 на ал. 3 страната, която следва да предостави информацията, уведомява незабавно другата страна по Договора.

**(5)** Задълженията на **ИЗПЪЛНИТЕЛЯ** по тази клауза се отнасят до всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица. Задълженията, свързани с неразкриване на конфиденциалната информация остават в сила и след прекратяване на Договора на каквото и да е основание.

**Публични изявления**

**Чл.35.(1) ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставките, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ,** без предварителното писмено съгласие на **ВЪЗЛОЖИТЕЛЯ,** което съгласие няма да бъде безпричинно отказано или забавено.

**(2)**В случай на нарушаване на някоя от клаузите за конфиденциалност, виновната Страна дължи на изправната страна пълно обезщетение за причинените вреди.

**Прехвърляне на права и задължения**

**Чл.36.**Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по договора (и по договорите за подизпълнение) могат да бъдат прехвърляни или залагани съгласно приложимото право.

**Изменения**

**Чл.37.**Този договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл.38.(1)**Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение и очакваното времетраене на неизпълнението. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира. Засегнатата Страна е длъжна след съгласуване с насрещната да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)**Липсата на парични средства не представлява непреодолима сила.

**Нищожност на отделни клаузи**

**Чл.39.**В случай на противоречие между каквито и да било уговорки между страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от Договора не води до нищожност на друга клауза или на договора като цяло.

**Уведомления**

**Чл.40.** **(1)** Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на страните са, както следва:

1. **За ВЪЗЛОЖИТЕЛЯ:**

Адрес за кореспонденция: ……………………………………………

Тел.: ……………………………………………

Факс: ……………………………………………

e-mail: ……………………………………………

Лице за контакт: ……………………………………………

2. **За ИЗПЪЛНИТЕЛЯ:**

Адрес за кореспонденция: ……………………………………………

Тел.: ……………………………………………

Факс: ……………………………………………

e-mail: ……………………………………………

Лице за контакт: ……………………………………………

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на постъпването на електронното писмо в посочената информационна система (e-mail), съгласно разпоредбата на чл. 10, ал. 1 във връзка с чл. 5 от Закон за електронния документ и електронните удостоверителни услуги.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ,** същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

**Приложимо право**

**Чл.41.**За неуредените в този Договор въпроси се прилагат разпоредбите на действащото българско законодателство.

**Разрешаване на спорове**

**Чл.42.**Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл.43.** Този Договор се състои от .......... (...............) страници и е изготвен и подписан в 2 (два) еднообразни екземпляра – по един за всяка от страните.

**Приложения:**

Към този Договор се прилагат и са неразделна част от него:

– Техническа спецификация на **ВЪЗЛОЖИТЕЛЯ**;

– Техническо предложение на **ИЗПЪЛНИТЕЛЯ;**

– Ценово предложение на **ИЗПЪЛНИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Калин Кирилов Баталски ……………………………………

Адм. ръководител- ……………………………………

Председател на Окръжен съд - Перник

Главен счетоводител

**\_\_\_\_\_\_\_\_\_\_\_\_\_\_\_\_\_\_**

1. *Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП.* [↑](#footnote-ref-1)